ঈমানের পূর্ণতা হলো, মনের ভূবনে এমন একটি চেতনার আমৃত্যূ উপস্থিতি। তখন মু’মিনের বাঁচাটি হয় একমাত্র আল্লাহর উদ্দেশ্যে বাঁচা। এমন ব্যক্তির মনে জাত-পাত-ভাষা-ভুগোল ও বর্ণ নিয়ে গর্ব থাকে না। যার নিজের জীবনখানিই নিজের নয়, মহান আল্লাহর কেনা সম্পদ তার আবার এসব নিয়ে গর্ব কিসের? সে তখন প্রকৃত অর্থেই পরিণত হয় গর্বহীন, অহংকারহীন এক মাটির মানুষে। তার মধ্যে ক্ষতির ভাবনা আসে না যুদ্ধে প্রাণদানেও। বরং ভাবে, আল্লাহতায়ালার ক্রয়কৃত আমানতটি সে ফেরত দিচ্ছে।